ໃນວັນທີ 13 ມິຖຸນາ 2018 ນີ້, ຄະນະພັກຮາກຖານຫ້ອງພະ ລາທິການກອງພົນທີ 1 ໄດ້ໄຂ ກອງປະຊຸມໃຫຍ່ຄັ້ງທີ XI ຂອງຄະນະພັກຮາກຖານຂອງຕົນຂຶ້ນແລະ ສໍາເລັດຢ່າງເປັນທາງການດ້ວຍໝາກຜົນສູງ, ໂດຍການເຂົ້າຮ່ວມເປັນປະທານຂອງ ສະຫາຍພັນເອກ ສາຍໃຈ ກົມມະສິດ ຮອງເລຂາຄະນະພັກ, ຫົວໜ້າການທະຫານກອງພົນ, ມີແຂກຖືກເຊີນ ແລະ ສະມາຊິກພັກທົ່ວກົມກອງເຂົ້າຮ່ວມຢ່າງພ້ອມພຽງ. ໃນກອງປະຊຸມ ສະຫາຍ ພັນເອກ ສົມເພັດ ແກ້ວວັນທອງ ຄະນະພັກກອງພົນ ເລຂາຄະນະພັກຮາກຖານຫ້ອງພະ
ລາທິການກໍໄດ້ຂຶ້ນຜ່ານບົດສະຫຼຸບຕີລາຄາຄືນໝາກຜົນໃນການເຄື່ອນໄຫວຈັດຕັ້ງປະຕິບັດໜ້າທີ່ວຽກງານຂອງຄະນະພັກຮາກຖານຕະຫຼອດໄລຍະ 5 ປີຜ່ານມາ ເຊິ່ງໄດ້ໃຫ້ຮູ້ວ່າ: ຄະນະພັກຫ້ອງພະລາທິການເປັນຄະນະພັກໜຶ່ງທີ່ເຮັດໜ້າທີ່ວິຊາສະເພາະເປັນເສນາທິການໃຫ້ແກ່ຄະນະພັກກອງພົນໃນດ້ານພະລາທິການຮັບປະ ກັນດ້ານວຽກງານພະລາທິການແກ້ໄຂຊີວິດການເປັນຢູ່ ແລະ ດ້ານການບໍລິການຕ່າງໆໃຫ້ແກ່ບັນດາກົມກອງ ເຮັດໜ້າທີ່ກຽມພ້ອມສູ້ຮົບ, ເຝິກແອບຮໍ່າຮຽນ ແລະ ສູ້ຮົບຕາມໜ້າທີ່ການເມືອງຂອງກົມກອງ. ຜ່ານໄລຍະ 5 ຜ່ານມາ ໂດຍພາຍໃຕ້ການຊີ້ນໍາໆພາ ແລະ ໃກ້ສິດຕິດແທດຈາກຄະນະພັກກອງພົນ, ຄະນະພັກຮາກຖານຫ້ອງພະລາທິການໄດ້ເອົາໃຈໃສ່ຊີ້ນໍາ-ນໍາພາກົມກອງຈັດຕັ້ງຜັນຂະຫຍາຍແນວທາງນະໂຍບາຍຂອງພັກ, ລະບຽບກົດໝາຍຂອງລັດ ກໍຄືມະຕິຄໍາສັ່ງຂອງຂັ້ນເທິງໂດຍປິ່ນອ້ອມ 4 ໜ້າທີ່ໃຫຍ່ 26 ແຜນງານທີ່ຄະ ນະພັກກະຊວງປ້ອງກັນປະເທດ ວາງອອກ ຢ່າງເປັນຂະບວນຟົດ ຟື້ນ, ເຊິ່ງເວລາໃດກໍເຊີດຊູບົດ ບາດເປັນເຈົ້າຕົນເອງ, ສ້າງ ຄວາມເຂັ້ມແຂງດ້ວຍຕົນເອງ ເຮັດໃຫ້ກົມກອງມີຄວາມສະ ຫງົບ ແລະ ມີຜົນສໍາເລັດຫຼາຍ ດ້ານທີ່ໜ້າເພິ່ງພໍໃຈ. ຜົນງານ ດັ່ງກ່າວນັ້ນລ້ວນແຕ່ເປັນການ ປະກອບສ່ວນອັນສໍາຄັນເຂົ້າໃນ ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ພັດທະນາກອງທັບ ສ້າງຄວາມ ເຂັ້ມແຂງໃຫ້ກົມກອງ ຕາມແນວ ທາງປ່ຽນແປງໃໝ່ຂອງພັກເຊັ່ນ: ຜ່ານມາຄະນະພັກຮາກຖານ ຫ້ອງພະລາທິການໄດ້ເພີ່ມທະວີ ວຽກງານສຶກສາອົບຮົມການ ເມືອງ-ແນວຄິດໃຫ້ພະນັກງານ ສະມາຊິກພັກ - ນັກຮົບໃຫ້ເຊື່ອມ ຊຶມກຳແໜ້ນແນວທາງນະໂຍ ບາຍຂອງພັກ, ກົດໝາຍຂອງ ລັດ, ໜ້າທີ່ການເມືອງຂອງກົມ ກອງ. ໃນນັ້ນຍັງໄດ້ຈັດຕັ້ງດໍາ ເນີນຊີວິດການເມືອງເປັນປະຈໍາ ແລະ ຍັງໄດ້ນໍາເອົາເອກະສານ ຈາກຂັ້ນເທິງທີມີມູນເຊື້ອຂອງ ພັກ, ຂອງກອງທັບ, ຂອງກົມ ກອງ ມາເຜີຍແຜ່ ແລະ ປາຖະ ກະຖາຢ່າງເປັນປະຈຳ ຄະນະ ພັກໄດ້ຖືຄວາມສໍາຄັນຕໍ່ວຽກ ງານເຮັດໃຫ້ສະພາບມີຄວາມສະ ຫງົບ, ໂດຍໄດ້ເອົາໃຈໃສ່ຊີ້ນໍາ ພະນັກງານ ລົງກໍ່ສ້າງຮາກຖານ ໃກ້ຊິດຕິດແທດກັບອໍານາດການ ປົກຄອງທ້ອງຖິ່ນ ຕາມທິດນໍາ ຂອງພັກ ແລະ ຕາມມູນເຊື້ອ ຂອງກອງທັບ ແລະ ສ້າງຄວາມ ສາມັກຄີສະໜິດແໜ້ນກັບຮາກ ຖານບ້ານອ້ອມຂ້າງ, ຜ່ານການ ເຄື່ອນໄຫວຕົວຈິງເຫັນວ່າພື້ນ ຖານດັ່ງກ່າວມີຄວາມສະຫງົບ ໂດຍພື້ນຖານ ແລະ ໄດ້ປະສານ ສົບທົບພົວພັນແໜ້ນວຽກງານ ຕ່າງໆກັບກົມກອງຕະຫຼອດມາ ສາມາດຕີຖອຍໄດ້ປະກົດການ ຫຍໍ້ທໍ້ຕ່າງໆທາງສັງຄົມໄດ້ເປັນ ຢ່າງດີ. ກົມກອງໄດ້ເອົາໃຈໃສ່ ຊີ້ນໍາ-ນໍາພາເຄື່ອນໄຫວຈັດຕັ້ງ ປະຕິບັດລະບອບຄຸ້ມຄອງ ແລະຮັບປະກັນແກ້ໄຂຊີວິດການເປັນ ຢູ່ໂດຍການເລັ່ງໃສ່ວຽກງານປູກ ຝັງ; ລ້ຽງສັດ ເປັນຕົ້ນຕໍ ໂດຍໝູນ ໃຊ້ພູມີປະເທດທີ່ເອື້ອອໍານວຍ ແລະ ທ່າແຮງບົ່ມຊ້ອນຂອງຕົນບົນຈິດ ໃຈເພິ່ງຕົນເອງກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍ ຕົນເອງສາມາດຮັບປະກັນວຽກ ງານພະລາທິການໃຫ້ແກ່ກົມ ກອງໄດ້100%. ຄະນະພັກຮາກ ຖານຫ້ອງພະລາທິການ ໄດ້ເອົາ ໃຈໃສ່ປັບປຸງກໍ່ສ້າງພັກທັງ 4 ດ້ານ ຕາມ 5 ຫຼັກການ; 3 ທິດ ນໍາຂອງພັກ ເພື່ອສ້າງພັກໃຫ້ມີ ຄວາມໜັກແໜ້ນ; ເຂັ້ມແຂງ. ຄະນະພັກໄດ້ໜັ້ນໜັກບົດບາດ ການນໍາພາຂອງສະມະຊິກພັກ ໃນທຸກຂະບວນການຂອງກົມ ກອງ ໃຫ້ກາຍເປັນກອງຮາກ ຖານເຂັ້ມແຂງຄະນະພັກຮູ້ນໍາ ພາຮອບດ້ານ, ປະຕິບັດຫຼັກການ ລວມສູນປະຊາທິປະໄຕ ນໍາພາ ເປັນໝູ່ຄະນະແບ່ງບຸກຄົນຮັບຜິດ ຊອບ. ປັດຈຸບັນຄະນະພັກຮາກ ຖານຫ້ອງພະລາທິການ ມີ 5 ໜ່ວຍພັກຂຶ້ນກັບ, ມີສະມາຊິກ ພັກທັງໝົດ 93 ສະຫາຍ; ຍິງ 22 ສະຫາຍ; ມີໜ່ວຍພັກແຂງ ຮູ້ນໍາພາຮອບດ້ານ 3 ໜ່ວຍ, ມີ 2 ໜ່ວຍພັກແຂງ. ມີສະມາຊິກ ພັກແຂງຮອບດ້ານ 63 ສະ ຫາຍ, ແຂງ 19 ສະຫາຍ. ໃນກອງປະຊຸມ ສະມາຊິກພັກ ກໍໄດ້ຜັດປ່ຽນກັນຂຶ້ນປະກອບ ຄວາມຄິດເຫັນ ໃສ່ກັບບົດລາຍ ງານການເມືອງທັງສອງພາກ ດ້ວຍບັນຍາກາດທີ່ເປັນປະຊາທິ ປະໄຕ ແລະ ມີເນື້ອໃນຄວາມ ໝາຍເລິກເຊິ່ງ, ໃນການປັບປຸງ ພັກໃຫ້ມີເໜັ້ນແໜ້ນເຂັ້ມແຂງຂຶ້ນ ເລື້ອຍໆ. ໃນກອງປະຊຸມສະມາ ຊິກພັກໄດ້ໃຊ້ສິດປະຊາທິປະໄຕ ດຳເນີນການບ່ອນບັດຄັດເລືອກ ເອົາຄະນະພັກຮາກຖານພັກຊຸດ ໃໝ່ ຈໍານວນ 7 ສະຫາຍຢ່າງ ເປັນເອກະສັນ ແລະ ໄດ້ຮັບຮອງ ເອົາຄະນະພັກຮາກຖານຊຸດໃໝ່ ເຊິ່ງມີລາຍຊື່ດັ່ງນີ້: ທ່ານ ພັນ ເອກ ສົມເພັດ ແກ້ວວັນທອງ ເປັນເລຂາຄະນະພັກຮາກຖານ, ສະຫາຍ ພັນໂທ ຄໍາຫວານ ຈັນ ທະບຸນໄຊ ເປັນຮອງເລຂາຄະ ນະພັກຮາກຖານ. ໃນໂອກາດເຂົ້າຮ່ວມເປັນປະ ທານກອງປະຊຸມ ສະຫາຍ ພັນ ເອກ ສາຍໃຈ ກົມມະສິດ ໄດ້ ກ່າວຍ້ອງຍໍຊົມເຊີຍຕໍ່ຜົນງານ ແລະ ໄຊຊະນະທີ່ຄະນະພັກຮາກ ຖານຫ້ອງພະລາທິການກອງທັບ ຍາດມາໄດ້ໃນໄລຍະຊຸມປີຜ່ານ ມາ, ສະນັ້ນເພື່ອຕອບສະໜອງ ກັບຄວາມຮຽກຮ້ອງຕ້ອງການ ຂອງໜ້າທີ່ການເມືອງໃນໄລຍະ ໃໝ່ສະຫາຍຫົວໜ້າການທະ ຫານກອງພົນກໍໄດ້ຮຽກຮ້ອງ ໃຫ້ຄະນະພັກຊຸດໃໝ່ຖືເອົາວຽກ ງານການເມືອງ-ນໍາພາແນວ ຄິດເປັນວຽກງານແຖວໜ້າ ເພື່ອ ສຶກສາອົບຮົມໃຫ້ພະນັກງານສະ ມາຊິກພັກ ເຊື່ອມຊຶມກໍາແໜ້າຕໍ່ ແນວທາງນະໂຍບາຍຂອງພັກ, ມີຄວາມເຊື່ອໝັ້ນຕໍ່ເສັ້ນທາງ ກ້າວເດີນຂອງປະເທດຊາດພາຍ ໃຕ້ການນໍາພາຂອງພັກ, ມີ ຄວາມ ຈົງຮັກພັກດີຕໍ່ປະເທດຊາດ,ຕໍ່ພັກແລະ ຮັບໃຊ້ປະຊາຊົນບັນດາເຜົ່າ ດ້ວຍຄວາມບໍລິສຸດ, ມີຄວາມ ເອກອ້າງທະນົງ ໃຈຕໍ່ມູນເຊື້ອອັນ ດີງາມຂອງຊາດ, ຂອງພັກ, ຕັ້ງ ໜ້າເສີມຂະຫຍາຍມູນເຊື້ອຂອງກົມກອງເຂົ້າໃນໜ້າທີ່ວຽກງານ ຂອງຕົນ, ມີນໍ້າໃຈເສຍສະລະອັນ ສູງສົ່ງ, ມີສະຕິລະວັງຕົວປະຕິ ວັດ, ຮູ້ຈໍາແນກມິດ-ສັດຕູຈະ ແຈ້ງ, ມີມານະຈິດອົດທົນຜ່ານ ຜ່າຄວາມຫຍຸ້ງຍາກເຮັດສຳເລັດໜ້າທີ່ຕາມການມອບໝາຍຈາກ ຂັ້ນເທິງ, ລົງເລິກການກໍ່ສ້າງ ຮາກຖານພັດທະນາຊົນນະບົດ ຮອບ ດ້ານ ເສີມຂະຫຍາຍມູນເຊື້ອ ຄວາມສາມັກຄີລະຫວ່າງກອງ ທັບ ກັບ ປະຊາຊົນ, ເອົາໃຈໃສ່ ປັບປຸງກໍ່ສ້າງກໍາລັງໃຫ້ເຂັ້ມ ແຂງໂດຍຖືເອົາຄຸນນະພາບ ທາງດ້ານການເມືອງແນວຄິດ ເປັນກົກ; ເອົາຄວາມສາມາດ ທາງດ້ານວິຊາສະເພາະ; ຫົວຄິດ ປະດິດສ້າງ ແລະ ການຈັດຕັ້ງ ບັນຊາເປັນສິ່ງສໍາຄັນ, ຍົກສູງ ສະຕິຕໍ່ການຈັດຕັ້ງເອົາໃຈໃສ່ ປະຕິບັດກົດໝາຍຂອງລັດ, ຂໍ້ ກໍານົດກົດລະບຽບຂອງກອງທັບ ໃຫ້ເຂັ້ມງວດ.
ໂດຍ: ໂກຮັງ ພັນທະວົງ